Brukerhåndbok for Reader™
Skriv ut
Hovedsiden > Grunnleggende betjening > [Hjem]-skjermbildet > Betjening av berøringsskjermen

## Betjening av berøringsskjermen

Berøringsskjermen gjenkjenner følgende bevegelser. Du kan også bruke den medfølgende pekepennen til mer presis betjening av berøringsskjermen.
Betjening med pekepennen gjør det lettere å velge små elementer eller bestemte tekstområder.

### Tapp

Tapp et ikon, en knapp eller et menyelement, og løft fingeren raskt for å velge eller utføre en handling.

### Tapp og hold

Tapp og hold fingeren for å velge et ord og vise en popup-meny med flere valg.

### Tapp, hold og dra

Berør og hold fingeren på skjermen, og dra med fingeren for å velge en tekstgruppe og vise en popup-meny med flere valg.

### Dra

Trekk fingeren forsiktig over berøringsskjermen for å bla. Du kan bla forover ved å trekke fingeren til venstre, eller bakover ved å trekke fingeren til høyre. Du kan også navigere i sider i innholdslister.

### Dra og hold

Hvis du vil bla flere sider kontinuerlig, trekker du og holder fingeren på skjermen. Løft fingeren for å stoppe.

### Knip

Knip fingrene inn eller ut for å zoome inn eller ut på en side eller et bilde.
Merk

1. Trykk (Tilbake)-knappen for å gå ut av zoom-modus.

### Trekk

Berør og dra med fingeren for å flytte en side eller et bilde du har zoomet inn på. Siden eller bildet flyttes når du løfter fingeren.
Gå til toppen av siden